**ΔΠΜΣ «Προηγμένα Συστήματα Διοίκησης»**

**Τελική Εργασία Μαθήματος «Εφαρμοσμένα Συστήματα Κοστολόγησης Υπηρεσιών»**

Να απαντήσετε σε όλα τα παρακάτω θέματα, κάνοντας τους σχετικούς υπολογισμούς και ερμηνεύοντας τα όποια αποτελέσματα.

**Παράδοση Εργασίας Δευτέρα 5/6/2023**

**ΘΕΜΑ 1**

Ο ΟΣΕ εκτελεί τρία βασικά δρομολόγια με αφετηρία πόλεις στη Νότια Ελλάδα, Αθήνα – Θεσσαλονίκη (ΑΘ), Αθήνα – Πάτρα (ΑΠ) και Πάτρα – Καλαμάτα. Κάθε δρομολόγιο εκτελείται από ένα συρμό με 1 βαγόνι Α΄ θέσεως και 3 βαγόνια Β΄ θέσεως. Το κάθε βαγόνι έχει 50 θέσεις. Στον παρακάτω πίνακα αναφέρονται οι τιμές εισιτηρίου ανά δρομολόγιο και θέση, καθώς και η δυναμικότητα του κάθε δρομολογίου, δηλαδή το ποσοστό πληρότητας (και αντίστοιχα εσόδων) στο σύνολο των διαθέσιμων θέσεων. Επίσης παρουσιάζεται η κατανομή των εξόδων ανά δρομολόγιο. Τα έξοδα αποσβέσεων και χρηματοδότησης είναι σταθερά, αφορούν το κατασκευαστικό κόστος της σιδηροδρομικής υποδομής και υφίστανται ανεξάρτητα από την εκτέλεση ή μη των δρομολογίων.

|  |  |  |  |
| --- | --- | --- | --- |
|  | **ΑΘ** | **ΑΠ** | **ΠΚ** |
| Τιμή Α θέσης | 100 | 60 | 50 |
| Τιμή Β θέσης | 75 | 50 | 40 |
| Δυναμικότητα(%) | 80 | 50 | 30 |
|  |  |  |  |
| Μισθοδοσία | 2.000 | 1.250 | 900 |
| Καύσιμα | 3.600 | 2.400 | 1.800 |
| Συντήρηση | 1.000 | 700 | 500 |
| Αποσβέσεις | 2.500 | 1.500 | 1.000 |
| Χρηματοδότηση | 2.500 | 1.500 | 1.000 |

Στο πλαίσιο της ανασυγκρότησης του οργανισμού καλείστε να μελετήσετε τη βιωσιμότητα των δρομολογίων και να εισηγηθείτε υπέρ της κατάργησης ή όχι κάποιων από αυτά.

**ΘΕΜΑ 2**

Σας δίνονται τα ακόλουθα δεδομένα που αφορούν ένα προϊόν.

Τιμή πώλησης μονάδας € 4

Μεταβλητό κόστος παραγωγής € 2

Μεταβλητό κόστος διάθεσης € 0,4

Σταθερό κόστος € 440.000

Φορολογικός Συντελεστής 40%

**Ζητείται**

1. Να βρεθεί το αποτέλεσμα μετά φόρων αν πωληθούν 390.000 μονάδες.
2. Να βρεθεί το σημείο εξίσωσης εσόδων-εξόδων σε μονάδες και αξία.
3. Να βρεθεί η τιμή πώλησης ώστε να διατηρηθεί το ίδιο ποσοστιαίο περιθώριο συμμετοχής, αν το μεταβλητό κόστος παραγωγής αυξηθεί κατά 15%.
4. Να βρεθεί η αξία πωλήσεως ώστε να διατηρηθεί το ίδιο αποτέλεσμα μετά φόρων, αν η τιμή παραμείνει στα € 4, ενώ το μεταβλητό κόστος παραγωγής αυξηθεί κατά 15%.
5. Η εταιρεία δέχεται μια παραγγελία 50.000 μονάδων για ένα πολυτελές μοντέλο προϊόντος με τιμή πώλησης € 5, μεταβλητό κόστος παραγωγής € 2,6 ενώ θα χρειαστεί επίσης μια αγορά ενός εξαρτήματος που θα ανεβάσει το σταθερό κόστος στις € 500.000. Θα γίνει δεκτή η παραγγελία?

**ΘΕΜΑ 3**

Στη συνέχεια παρουσιάζονται ορισμένες πληροφορίες για ένα κέντρο επένδυσης.

* Επενδεδυμένο κεφάλαιο: € 150.000
* Αποδοτικότητα των επενδεδυμένων κεφαλαίων (ROI): 18%
* Πωλήσεις: € 90.000
* Κόστος κεφαλαίου: 10%

**Ζητείται:**

1. Να υπολογιστούν: α) τα καθαρά κέρδη της επιχείρησης και τα κέρδη προ φόρων αν ο φορολογικός συντελεστής είναι 25% β) η αποδοτικότητα των πωλήσεων και η κυκλοφοριακή ταχύτητα του ενεργητικού και γ) το υπολειμματικό εισόδημα του κέντρου επένδυσης.
2. Η επιχείρηση δέχεται πρόταση να διπλασιάσει την επένδυση της με επιπλέον κέρδη 15.000 €. Να κρίνετε αν η νέα επένδυση πρέπει να γίνει αποδεκτή ή όχι με βάσει το ROI και με βάσει το υπολειμματικό εισόδημα.

**ΘΕΜΑ 4**

Η επιχείρηση ΑΦΡΟΔΙΤΗ Α.Ε. οργανώνει εμπορικές εκθέσεις. Η επιχείρηση προϋπολόγισε τα ακόλουθα στοιχεία εσόδων και κόστους για συμμετοχή 300 εμπόρων στην εμπορική έκθεση του 2010 που διοργανώνεται στα Χανιά.

• Έσοδο συμμετοχής ανά συμμετέχοντα 200€

• Εισφορά στον τοπικό εμπορικό σύλλογο 2% επί των συνολικών εσόδων

• Έξοδα εστίασης 20 € ανά συμμετέχοντα

• Ενοίκιο αίθουσας 10.000 €

• Αμοιβές προσωπικού με αμοιβή 50 € ανά υπάλληλο. Δύο υπάλληλοι αντιστοιχούν σε κάθε συμμετέχοντα.

• Έξοδα εκτυπώσεων υλικού 30 € ανά συμμετέχοντα

• Έξοδα προβολής 2.000€.

Εντέλει στην έκθεση συμμετείχαν 400 έμποροι. Οι δαπάνες και τα έσοδα απολογιστικά ήταν

• Ο κάθε συμμετέχων έμπορος κατέβαλε 180€

• Έξοδα εστίασης 7.000 €

• Ενοίκιο αίθουσας 10.500 €

• Αμοιβές προσωπικού δόθηκαν 55€ ανά υπάλληλο

• Έξοδα εκτυπώσεων υλικού 11.500 €.

• Έξοδα προβολής 2.000€.

**Ζητείται**: Να κάνετε στατικό και ελαστικό προϋπολογισμό και ανάλυση αποκλίσεων όγκου και δαπάνης.